Hun deltok i to vinter-OL og vant gull, sølv og bronse. Sammen med Inger Aufles og Babben Enger Damon vant hun 3 × 5 km stafett i OL i Grenoble, Norges første OL-gull i kvinnelangrenn. I tillegg til VM-sølv på stafett i 1966, den første kvinnelige VM-medaljen i langrenn, tok hun 19 NM-titler, 13 individuelle og seks i stafett. Etter langrennskarrieren jobbet hun i Oslo-politiet, blant annet ved Grønland og Økern politistasjon og på Politiskolen.